b'\n_START_ARTICLE_\nToritas\n_START_PARAGRAPH_\nToritas\xc2\xa0\xe2\x80\x93 silikat\xc5\xb3 klas\xc4\x97s, retas nesosilikatinis Torio mineralas. Chemin\xc4\x97 formul\xc4\x97 (Th, U)SiO\xe2\x82\x84. kristalizuojasi tetragonin\xc4\x97je sistemoje ir yra izomorfi\xc5\xa1kas. Da\xc5\xbeniausiai sutinkamas radioaktyvus. 1829\xc2\xa0m. pavadintas d\xc4\x97l torio atspind\xc4\x97jimo._NEWLINE_Randamas pegmatituose, efuzin\xc4\x97se uolienose, hidrotermin\xc4\x97se gyslose ir kontaktinio metamorfizmo vietose. Sl\xc5\xabgso smulkiomis granul\xc4\x97mis dendritiniuose sm\xc4\x97liuose. Toritas taip pat yra svarbus urano r\xc5\xabdos \xc5\xa1altinis._NEWLINE_Toritas yra opti\xc5\xa1kai izotropi\xc5\xa1kas ir d\xc4\x97l sud\xc4\x97tingos sandaros specifinis tankis kinta nuo 4,4 iki 6,6 g/cm\xc2\xb3. Kietumas pagal Moso skal\xc4\x99\xc2\xa0\xe2\x80\x93 4,5._NEWLINE_Torito blizgesys stiklinis arba dervingas. Spalva paprastai b\xc5\xabna juoda, bet pasitaiko rusvai juoda, oran\xc5\xbein\xc4\x97, gelsvai oran\xc5\xbein\xc4\x97, tamsiai \xc5\xbealia._NEWLINE_Torito atmaina turinti urano kartais dar vadinama uranotoritu. Kitos atmainos: orangitas\xc2\xa0\xe2\x80\x93 oran\xc5\xbeinis toritas, kalciotoritas\xc2\xa0\xe2\x80\x93 turi nedidelius kalcio kiekius.'